Narva Linnavalitsuse 23.03.2005 korralduse nr 264-k lisa
MALETAJA PAUL KERESE  MÄLESTUSMÄRGI KONKURSI
TINGIMUSED
1.	Üldsätted
1.1.	Konkursi korraldaja: Narva Linnavalitsus
1.2.	Konkursi eesmärk:
Maletaja Paul Kerese mälestusmärgi saamine tema 90 sünniaastapäevaks 07 .jaanuar 2006.a.
1.3.	Konkursist osavõtu keel on eesti keel.
2.	Osavõtu õigus ja anonüümsus
2.1.	Konkursist osavõtt on vaba. Osavõtjatel on võimalus kaasata konkursile
nende poolt valitud arhitekt.
2.2.	Konkursist võivad osa võtta nii füüsilised kui juriidilised isikud.
2.3.	Kõik konkursist osavõtuga seotud kulud ja riskid kannab täies mahus
osavõtja.
2.4.	Konkursist ei või  osa võtta žürii  liikmed,   nende  perekonna  liikmed,
eksperdid, samuti isikud, kes on osalenud konkursi ettevalmistamisel.
3.	Žürii ja preemiad
3.1.	Võistlustööde hindamiseks moodustatakse žürii järgmises koosseisus:
Esimees: Galina Moldon, abilinnapea
Aseesimees: Ants Liimets, linnasekretär
Liikmed:
Kalju Müür, Arhitektuuri-ja Linnaplaneerimise Ameti direktor
Anne Hallik, peaarhitekti kt
Aili Vester, Narva Muuseum
Igor Geller, AS Kolle
Richard Tomingas, Arco Vara Kinnistute AS
Endel Taniloo, skulptor
Rašhid Šamsutdinov, kunstnik
Vladimir Homjakov, Narva Linnavolikogu esindaja
Hendrik Olde, Eesti Male Liit
Sekretär: Svetlana Tamm
3.2.	Žürii võib vajadusel kaasata kuni kolme eksperti.
3.3.	Hääleõigust omavad hääletamist nõudvates küsimustes žürii esimees ja
liikmed.
3.4.	Preemiad:
3.4.1. Preemiateks on ettenähtud 50 000.- krooni, mis jaotub järgmiselt:
I	preemia    20 000.-
II	preemia  15 000.-
III	preemia     9000.-
Kaks ostu a' 3000.-
3.5.	Preemiad maksab välja Narva Linnavalitsus.  Preemiad maksab välja
ostja  hiljemalt kuu  aja jooksul  pärast otsuse väljakuulutamist žürii  poolt. Preemiad   kuuluvad   maksustamisele  vastavalt  Eesti  Vabariigi   seadusele. Preemiatelt makstavad maksud tasub preemia saaja.

3.6.	Kui konkursitingimustele vastavate konkursitööde arv osutub võrdseks või
väiksemaks  kui   preemiate  arv,   on   komisjonil   lubatud   preemiate  osaline
ärajätmine või ümberjagamine. Esimest preemiat ei ole õigust vähendada,
kuid piisavalt kvaliteetse töö puudumisel on komisjonil õigus esimest preemiat
mitte välja anda.
3.7.	Komisjonil   on   õigus  avaldada   kõrgetasemelistele   preemiata  jäänud
konkursitöödele    (äramärgitud    tööd)    tunnustust    nende    tööde    autorite
avaldamisega viimaste nõusolekul.
4.	Lepingute sõlmimine
4.1. Konkursi võitnud töö, mille teostamiseks sõlmitakse töövõtuleping, jääb Narva linna omandisse. Kõik ülejäänud auhinnatud tööd kuuluvad säilitamisele Narva Linnavalitsuse Arhitektuuri-ja Linnaplaneerimise Ameti arhiivis.
4.3.	Konkursil premeerimist mitte leidnud tööd tagastatakse autorile kviitungi
esitamisel.
4.4.	Konkursitöid eksponeeritakse juunis-juulis näitusel.
5.	Konkursi tähtaeg
5.1.	Konkurss algab 01. aprill 2005. a.
5.2.	Konkursitööde esitamise tähtaeg on 27. mai 2005. a kell 16:00.                      Tööd tuleb esitada aadressil: Narva Linnakantseleisse, Svetlana
Tamm, Peetri plats 5, tuba 217, II korrus, 20308 Narva.
5.3.	Konkursi tulemused kuulutatakse välja 02.06.2005.a.
6.	Võistlusülesanne
6.1.	Paul Kerese isikust
Paul Keres(1916- 1975), maletaja
Perekond Keres kolis   Narva 1915.a. Elati puumajas Posti 52a (käesoleval
ajal   Puškini   tn   19).   Siin   sündis   P.Keres   7.jaan.   1916.a.   Isa   tegeles
rätsepatööga ja pidas Peetri turu ääres Posti tn. pudupoodi. 1922.a. pöördus
perekond Pärnu tagasi.
1995.a. anti Narva Linnavolikogu määrusega   ühele tänavale Kerese nimi.
Narvas asub ka Maleaed, Kerese linnaosas (ai. 2001.a.) ning tegutseb ka
maleklubi.
Aastail 1935-1975 osales P.Keres 67. rahvusvahelisel maleturniiril ja sai              29 korral esikoha või jagas seda, mitmekordne NSVL maletšempion ja Eesti meister.  1930.-1960.a-il    oli    peamisi    maailmameistritiitli     pretendente.
Rahvusvaheline suurmeister aastal 1937, NSVL teeneline meistersportlane
aastal 1948, ENSV teeneline meistersportlane aastal 1965, rahvusvaheline
arbiter kompositsioonimales aastatel 1957 ja males 1974.
6.2.	Mälestusmärgi asukoht
Asukohaks on Kerese tänav majade nr 8 ja 10 vaheline roheala.
6.3.	Asukohaga seonduvad tingimused
Linnaruumiliselt paikneb mälestusmärgi asukoht kesklinna vahetus läheduses Kerese linnaosas. Mälestusmärgi esist läbib suhteliselt elava liiklusega Kerese tänav ning lähedusse jääb linna üks suurimaid liiklussõlmi Kerese tn -Tallinna mnt- Puškini tn ja Peetri platsi ringtee. Mälestusmärgi asukoht on korruselamute vaheline roheala, sellest pisut tahapoole jääb Malepark.
Mäletusmärgi vahetusse lähedusse jääb ka Balti ES tehasehoonete kompleks
ja Tartu TÜ Narva kolledži hoonetekompleks.

6.4. Projekteerimisjuhised
Kavandatav mälestusmärk oleks vaja teha kujunduslikult kõrgetasemelise ja
tehniliselt teostatavana ning sobivana linnaruumi. Kavandada skulptuur
figuurina piirkonda esinduslikult eksponeerituna, sobivalt seotuna vaatelise
tervikuga. Kuju eksponeerimise kõrval tagada kas tugimüüride, väikevormide
või haljastusega sobiv lahendus. Ette näha turismibussidele teelaiendus
peatumiseks. Lahendada põhimõtteliselt kuju valgustusküsimus. Näha ette
maa- alale pinke, luua puhkeala.
Esitada mälestusmärgi teostamisel kasutatavad peamised materjalid ning
selle orienteeruv maksumus. Esitada projekti koostamise ligikaudne
maksumus.
7.	Nõuded konkursitöödele
7.1.	Vormistuse nõuded
7.1.1. Graafiline materjal tuleb esitada kinnitatuna kõvale alusele ainult formaatides A3 või A2. Jooniste kvaliteet peab olema trükikõlbulik.
7.2.	Esitatavad materjalid
7.2.1.	Graafiline  materjal
Asendiplaan M 1:500
Kolm iseloomulikku perspektiivvaadet foto- või arvutimontaažina, milledest üks kajastab mälestusmärki asukoha foonil. Mälestusmärgi iseloomu selgitavad joonised- plaanid, lõiked, vaated, sõlmed.
Vajadusel väikevormide (valgustid, pingid jne) iseloomu selgitavad joonised ainult formaadis A3 või A2 kõval alusel.
7.2.2.	Seletuskiri
Selgitus valitud lahenduse põhjenduseks, arhitektooniliste ja monumentaalsete detailide materjalide kohta.
7.2.3.	Eskiismakett ainult skulptuursest lahendusest kõrgusega 40 cm .
8.	Konkursitingimuste lähteandmed
8.1.	Konkursitingimused;
8.2.	Konkursipaiga asendiplaan;
8.3.	Konkursipaiga fotod;
8.4.	Fotod Paul Keresest.
9.	Anonüümsusnõuded
9.1.	Konkursile esitatakse tööd anonüümselt. Kõik esitatavad materjalid
peavad olema varustatud märgusõnaga. Koos tööga tuleb esitada
märgusõnaga varustatud läbipaistmatu kinnine ümbrik, kus on töö autori (ja
arhitekti) nimi ja aadress ning viide sellele, kellele kuulub autoriõigus.
9.2.	Konkursitööd peavad esitamisel olema kinnises pakendis ning kõik
konkursitöö osad (plansetid, seletuskiri, makett jms) peavad olema varustatud
märgusõnaga.
9.3.	Konkursitööde esitamine
9.3.1. Konkursitööd tuleb esitada hiljemalt 27. maiks 2005. a kell 16:00 Narva Linnakantselei, Svetlana Tamm aadressil Narva 20308,  Peetri plats 5, II korrus, tuba 217, kus töö registreeritakse ja väljastatakse kviitung töö vastuvõtmise kohta.
9.3.2. Postiga saadetud tööd peavad kandma kuupäeva 27. mai 2005. a.
10.	Konkursitööde kvalifitseerimine
10.1.	Esitatud konkursitööd avatakse komisjoni istungil. Avamisel koostatakse
konkursitööde avamise protokoll, kus fikseeritakse konkursitööde koguarv,
konkursitöö saabumise järjekorranumbri vastavus märgusõnaga ning
märgusõnale vastava konkursitöö koosseis.

10.2.	Komisjon otsustab, millised konkursitööd pääsevad hindamisele.
Konkursitöid ei hinnata järgmistel põhjustel:

10.2.1.	konkursitöö pole esitatud tähtajaks;
10.2.2.	on rikutud anonüümsusnõuet;
10.2.3.	konkursitöö ei vasta konkursitingimustele;
10.2.4.	komisjon peab esitatud konkursitööd ebaprofessionaalseks.
10.3.	Konkursitööde hindamine
Žürii valib konkursi võitjad välja hiljemalt 01. juuni 2005.a.
10.3.1.	Hinnatakse tööde vastavust konkursi reglemendile, kujunduse
väljendusrikkust ning sobilikkust mälestusmärgi ideega.
10.3.2.	Hinnatakse mälestusmärgi tehnilist teostatavust.
10.3.3.	Žürii ei ole kohustatud võitja määratlemise otsust põhjendama.
11.	Täiendav informatsioon
11.1.	Konkursi tingimused internetis aadressil www.narva.ee ja www.narvaplan.ee
11.2.	Täiendavat informatsiooni väljastab Svetlana Tamm, Narva, Peetri plats 5, tuba 217, tel. 35 99012, svetlana.tamm@narva.ee   kuni 29. aprill 2005. a.
12.	Konkursile järgnev tegevus
12.1.	Korraldajale jääb premeeritud konkursitööde suhtes omandiõigus.
12.2.	Konkursitööde autoritele jääb autoriõigus.
12.3.	Premeeritud konkursitööde autorid loobuvad oma varalistest õigustest
 ostja kasuks.
12.4 Narva Linnavalitsus jätab endale õiguse vajaduse ilmnemisel peale konkursi tulemuste kinnitamist muuta mälestusmärgi asukohta.

Ants Liimets
Linnasekretär